לראשונה בישראל יערך פסטיבל TIKTOK SHOW בקניון עיר ימים בנתניה. בפסטיבל יוכלו הילדים לצפות בכוכבי הרשת הגדולים במופע מיוחד (שגם מציג במקומות נוספים ברחבי הארץ) ובנוסף תהיה אפשרות ליצור קליפים, עמדות משחקי מולטימדיה ועוד.
לכבוד שבוע המורשת בישראל, יהפך הסחנה לאתר חומה ומגדל. תזמורת החלוצים של תיאטרון אספלט תסייר במתחם הגן עם מוזיקה ואקרובטיקה, ולצדה יצא פעמיים ביום סיור מיוחד ומרגש, הכולל מיצג מולטימדיה המדמה את יום ההקמה של ישוב חומה ומגדל. במהלך הסיור יהיה אפשר להיחשף לאתגרים, להתלבטויות ולחלומות של החלוצים הצעירים, בדרך להקמת ישוב חדש ומדינה חדשה.
ועוד במסגרת שבוע המורשת בישראל: בשלל אתרי מורשת ברחבי הארץ יציעו פעילויות בנוסח חדרי בריחה שהמוטיב של כולם יהיה מסע בזמן. הפעילות תחשוף בפני המבקרים היסטוריה, חוויות וסיפורים הקשורים לאזורים השונים, דרך משחקים חווייתיים ומאתגרים לכל המשפחה.
היכל התהילה של מכבי FOX תל אביב בכדורסל יעבור דירה באופן זמני. במהלך החג יהיה אפשר לראות בדיזנגוף סנטר עשרות פריטים היסטוריים וסנטימנטליים, בהם גביעי אירופה, מזכרות מניצחונות מפורסמים, סרטונים נדירים, חולצות שחקנים ופריטים אישיים של שחקנים. גולת הכותרת תהיה סדרת מפגשי מעריצים עם כוכבי הענק מכל הזמנים, בהם מיקי ברקוביץ’, טל ברודי, דורון גמצ’י, מוטי ארואסטי, אולסי פרי ועומרי כספי וכמובן שגם דוני הקמע יהיה שם. האוהדים יוכלו להצטלם עם גביע אירופה, להתחרות נגד השחקנים בקליעה לסל ולרכוש מזכרות ותלבושות של הקבוצה.
מתחם חדש המציע מתקני אתגר לבני 14-4 עם מסלולים בהשראת תוכנית הטלוויזיה. בין היתר יהיה מתקן מעל בריכת כדורים ענקית, מתקני טיפוס, קורות, טבעות ומכשולים.
מוזיאון מגדל דוד בירושלים יארח משחק הבריחה החדש: “לכודים במגדל”. במרכז המשחק ישנו ספור על דמות מההיסטוריה של ירושלים שהתעוררה לחיים וגילתה שהיא נכלאה בטעות במצודה, ומשתתפי המשחק יצטרכו לענות על חידות ולהצליח במשימות כדי להציל אותה. עבור הילדים הקטנים יותר, יהיה גם מתחם הכולל משחקייה, יצירה ומשחקי חנוכה.
כמדי שנה, קיבוץ שדה בוקר יארח את פסטיבל צלילים במדבר שבמסגרתו ייערכו מגוון מופעי מוזיקה, החל מאומנים מוכרים בהם שרית חדד, דודו טסה ומיכה שטרית ואחרים, ועד למופעי מוזיקה קלאסית (כמו מופע לציון 250 שנה לבטהובן) ומוזיקה ים תיכונית. בנוסף, במהלך סוף השבוע בפסטיבל יתקיימו “קונצרטיול” – טיולים מודרכים בנופי המדבר שמסתיימים בהופעות תחת כיפת השמיים.
מוזיאון ארץ ישראל בתל אביב יציע שלל פעילויות לכל המשפחה לאורך החג, בהן הצגה של תיאטרון הקרון העוסקת באור וחושך, סיור לילי, פעילות עם אייפדים בעקבות יוון העתיקה, יצירה של כלי מאור אישי מחמר ועוד.
כידוע, חבל מודיעין והמרחב הכפרי סביב יער בן שמן הוא המקום בו חיו ופעלו המכבים, ובהתאם הפסטיבל באזור חוזר אל התקופה ההיא. בין השאר יהיה אפשר לצפות בהצגה של תאטרון אספלט, “אחרוני המכבים”, במעבה יער שמן. ההצגה מפגישה את הצופים עם שלושה לוחמים יהודים מימי החשמונאים, בשילוב טקסטים עתיקים, אקרובטיקה, נגינה בכלים עתיקים, להטוטי חרבות והרבה הומור. בנוסף יהיה יערך “מרוץ המכבים”, עם כתב חידה סלולרי, טיול עששיות ביער, התנסות בחיי החשמונאים, הפנינג ארכאולוגיה ועוד.